Fløia

Fløia på Landfalløya i Drammen kommune er en lystgård i Biedermeierstil oppført i 1847 av byggherre Niels Bache, arkitekten var Wilhelm Hanstein. Fløya er også navnet på flere eiendommer som tidligere var del av det store parkanlegget som ble redusert etter kommunen overtok eiendommen. Eiendommen ble halvert da Rosenkrantzgata ble bygget, gata gikk tvers over eiendommen, kun det som var på sørsiden forble en del av parken. I tillegg er Landfalløya Kapell, syv hus og en større blokk bygd på eiendommen.

Historien 
Eiendom på Landfalløya ble tidlig på 1800-tallet en del av Tollef Olsen Baches eie, senere ble eiendommen overtatt av sønnen, Niels Bache, som forvandlet eiendommen til en park på 80 mål ble med gangveier og kanaler om hverandre, parken ble i sin tid tegnet av Hans Gude. Parken ble anlagt i engelsk havestil med vann fra Landfalltjern som ble ført inn i kanalen via Landfallbekken. Han fikk bygninger med store saler oppført på eiendommen. Navnets opprinnelse er uklar, men har trolig sammenheng med den store tårnfløy som ble bygget til av arkitekt Heinrich Ernst Schirmer. I tårnværelset skrev dikterpresten Jørgen Moe, som var en hyppig gjest, noen av sine kjente folkeeventyr. I 1923 kjøpte Drammen kommune Fløia av Bache-familien og bygde om til aldershjem. Parken ble sterkt beskåret ved Rosenkrantzgatens fremførelse, og den øvre del ble utlagt til boligtomter. I forbindelse med at kommunen på 1960- og 1970-tallet bygget to nye sykeavdelinger ved det som senere ble Bacheparken Bo- og Servicesenter, ble restaureringen av den gjenværende del av parken fullført. Parken, med sine kanaler, trær, broer og paviljonger, er åpen for almenheten.

Referanser 

Kulturminner i Drammen